Prakash raj blessed with a baby boy
ప్రకాష్ రాజ్ మళ్లీ తండ్రయ్యాడు
సినిమాల్లో హీరోయిన్లకు, హీరోలకు తండ్రి పాత్రలు వేసే ప్రకాష్ రాజ్ తన నిజజీవితంలో మళ్లీ తండ్రయ్యాడు.
TNN | Updated:
Feb 3, 2016, 03:00PM IST
సినిమాల్లో హీరోయిన్లకు, హీరోలకు తండ్రి పాత్రలు వేసే ప్రకాష్ రాజ్ తన నిజజీవితంలో మళ్లీ తండ్రయ్యాడు. ఆయన రెండో భార్య పోనీ వర్మ బుధవారం మగబిడ్డకు జన్మనిచ్చింది. ఈ విషయాన్ని ప్రకాష్ రాజ్ తన ట్విట్టర్ ఖాతా ద్వారా అభిమానులకు తెలిపారు. ఇప్పుడు ఆయన వయసు 50ఏళ్లు. పోనీ వర్మ వయసు 30 ఏళ్లు.
ప్రకాష్ రాజ్ 1994లో మొదటిభార్య లలిత కుమారిని పెళ్లాడారు. వారికి ఇద్దరు ఆడపిల్లలు, ఒక మగపిల్లాడు పుట్టారు. అయితే కొడుకు సిద్ధూ 2004లో అయిదేళ్ల వయసులో గాలిపటం ఎగరేస్తూ ఎత్తు నుంచి కింద పడి చనిపోయాడు. అనంతరం భార్యభర్తల మధ్య మనస్పర్థలు వచ్చి 2009లో విడిపోయారు. ఆ తరువాత కొరియోగ్రాఫర్ పోనివర్మతో కొన్ని నెలలు డేటింగ్ చేశాక 2010 ఆగస్టులో పెళ్లిచేసుకున్నాడు ప్రకాష్ రాజ్.